مثليه جنسيه

إءرا الصفحه دى بالابجديه اللاتينى

الهوموسكشواليتى (”زَى-جنسى“; إنجليزى: Homosexuality; فرنساوى: Homosexualité) هى ميول جنسيه عند الشخص اللى بيميل/بتميل عاطفى و جنسى لأشخاص من نفس الجنس بتاعهُ/بتاعها. الرجاله اللى بيميلو للرجاله ليهم تسميه فى الكلام الدارج, و بردو ”جيى“ (gay) زى الإنجليزى. و الستات اللى بيميلو للستات, بيتسمّو بالمصرى و الإنجليزى ”ليزبيان (lesbian)“. الناس اللى بيميلو للرجاله و الستات فى نفس الوقت اسمهم ”بايسكشوال“. الناس الهوموسكشوال, و الـ”بايسكشوال“, و الترانسجيندر بالإنجليزى transgender بيعملو مجتمع المش هيتيروسكشوالى (LGBT). صعب نعرف عدد الهوموسكشوال.

كلهُ بيعتمد على التعريف. عادةً, الدراسات بتحط الرقم حوالين 5-10% من إجمالى السكان. فيه دراسه معروفه بإسم ريبورتات كينزى (Kinsey Reports) إتعملت فى 1948, بتقول إن حوالى 46% من الرجاله, و حوالى 7% من الستات استجابو جنسى للجنسين. الهوموسكشواليتى معروفه بإنها موجوده فى كل الثقافات و كل البلاد.

تسميات تانيه للهوموسكسوال

تعريف 
الواحد ممكن يقول إن الهوموسكسواليتى هى الكلمه اللى بتستخدم للناس اللى بيميلو عاطفى لـ نفس الجنس بتاعهم, بس موجود تعريفات تانيه. لما الواحد بيبُص للهوموسكسواليتى بـ معنا الناس اللى بيميلو لـ نفس الجنس بتاعهم, ناس أكتر بيتصنفو هوموسكسوال, لإن فى العاده الناس بتستعمل الكلمه غلط و بتعتبر كلمة ”هوموسكسوالى“ يعنى بيمارس جنس هوموسكسوالى. عادةً, الكلمه بتستخدم عشان تعبر عن كل الناس اللى بيميلو لـ نفس الجنس بتاعهم, لحد ولو ما كانوش عملو جنس (قبل كده). ولو إن أغلب اللى باين من الهوموسكسواليتى هو العلاقات العاطفيه. أغلب ”الدلايل“ على الهوموسكسواليتى فى الثقافات القديمه باينه من رسمات رجاله فى علاقه عاطفيه او جنسيه, لإن هى دى أوضح حاجه.

فيه ناس بيتستعملو بردو الكلمه الإنجليزى homophile (من اليونانى όμος ”زَى“ و φιλεῖν ”يحب“). الكلمه دى عامةً ليها معنى ”أخف“. فى العاده معناها الناس اللى بس بيميلو لـ نفس الجنس بتاعهم, بس مش, او مش قادرين يعملو علاقات مع نفس الجنس بتاعهم.

أسامى تانيه 
فيه كلام كتير ممكن يوصف الناس الهوموسكسوال. فيه شويه منهم بيستخدمو عشان يهينو الهوموسكسوال. على اى حال, المجتمع اللى مش هيتيروسكسوالى ساعات بيستعمل الكلام ده بين بعض عشان يوصفو نفسهم. بيتعمل كده عشان الكلام يبقى مش جارح أوى. بردو فيه أكتر من كلمه ممكن تتقال فى الإنجليزى و يتقصد بيها ”هوموسكسوالى“.

جيى پرايد 
(إنجليزى: Gay Pride او Homosexual Pride; فخر الجيى او الهوموسكسوال) فيه هوموسكسوال ما بيقولوش على ميولهم عشان بيخافو من اللى ممكن يحصل, او عشان هما عايشين فى مكان مش امان للهوموسكسوال.

ساعات الناس اللى بيقولو على ميولهم بردو بيقولو انهم ”فخورين“ يعنى مش محرجين. الپرايد ليها معنى خاص للمجتمع المش هيتيروسكسوالى. معناه انهم بيحتفلو و فرحانين انهم هوموسكسوال. الپرايد مش مقصود بيها انهم عملو حاجه و فخورين بيها, بس المقصود هو ”عكس الإحراج“. فيه مدن كتيره بتعمل ”إحتفالات جيى پرايد“. الإحتفالات دى زمان كانت مظاهرات (مسيرات إحتجاجيه). النهارده, هى فى العاده بتبقى إحتفالات من المجتمع المش هيتيروسكسوالى. فى العاده بيبانو فى يونيه, فى ذكرى مظاهرة ”ستونوول“ (Stonewall) اللى حصلت فى مدينة نيو يورك فى 1969. المظاهرات دى حصلت عشان البوليس إتحرّش و قبض على ناس عشان هما هوموسكسوال. مظاهرة ”ستونوول“ (Stonewall) ساعات بتتسمّا ”بداية حركة حقوق المجتمع المش هيتيروسكسوالى.“

دراسة العلاقة بين الهرمونات والتوجه الجندرى 
فيه بحث أتعمل بيقول أنه تمت ملاحظة زيادة فى هرمون التستوستيرون بالنسبة لليزبيانس بتحليل بلازما الدم.

شوف كمان 
 ليزبيان
 هوموفوبيا

لينكات برانيه 
 لجنة حقوق الانسان الدوليه بتاعة الهوموسكسوال بـ الإنجليزى  و الاسپانى 
 منظمة الهوموسكسوال و البايسكسوال و الترانسجيندر الإسبيرانتويين
 The Huffington Post: Child Abuse Rate At Zero Percent In Lesbian Households, New Report Finds

هوموسكسواليتى